ddrg/super_eurlex huggingface dataset:
Artikel 3

2. Kommissionen sørger for, at der i forbindelse med arbejdet på det digitaliserede systems EU-elementer udfoldes enhver bestræbelse på så vidt muligt at anvende eksisterende systemer og sikres, at det digitaliserede system er kompatibelt med Kommissionens og medlemsstaternes andre relevante digitaliserede systemer, med henblik på at skabe et integreret sæt af digitaliserede systemer, som gør det muligt både at overvåge punktafgiftspligtige varers bevægelser inden for Unionen og punktafgiftspligtige og andre toldpligtige varers bevægelser til eller fra tredjelande.
(3)

I artikel 4a, stk. 4, i forordning (EF) nr. 2012/2002 fastsættes det, at, når det er nødvendigt for at sikre rettidigt disponible budgetmidler, kan fonden anvendes for et beløb på højst 50 000 000 EUR til udbetaling af forskud, og at de tilsvarende bevillinger optages i Unionens almindelige budget.
(4)

Efter en undersøgelse af alle muligheder for omfordeling af bevillingerne under loftet for udgiftsområde 3 (Sikkerhed og medborgerskab) har det vist sig nødvendigt at anvende fleksibilitetsinstrumentet til at supplere den finansiering, der er til rådighed i Unionens almindelige budget for regnskabsåret 2020, ud over loftet for udgiftsområde 3 med et beløb på 778 074 489 EUR til at finansiere foranstaltninger på migrations-, flygtninge- og sikkerhedsområdet.
(26)

Unionens makrofinansielle bistand bør ledsages af økonomisk-politiske betingelser, som skal nedfældes i et aftalememorandum. For at sikre ensartede gennemførelsesbetingelser og af effektivitetshensyn bør Kommissionen gives bemyndigelse til at forhandle om sådanne betingelser med de jordanske myndigheder under tilsyn af udvalget sammensat af repræsentanter for medlemsstaterne i overensstemmelse med forordning (EU) nr. 182/2011. I henhold til forordning (EU) nr. 182/2011 bør rådgivningsproceduren som hovedregel finde anvendelse i alle tilfælde, medmindre andet er fastsat i nævnte forordning. I betragtning af den potentielt store betydning af bistand på mere end 90 mio. EUR er det hensigtsmæssigt, at undersøgelsesproceduren, jf. forordning (EU) nr. 182/2011, anvendes for transaktioner over denne tærskel. I betragtning af størrelsen af Unionens makrofinansielle bestand til Jordan bør nævnte undersøgelsesprocedure finde anvendelse på vedtagelsen af aftalememorandummet og på enhver reduktion, suspendering eller annullering af nævnte bistand —
(6)

Ved Europa-Parlamentets og Rådets afgørelse (EU) 2019/277 (4) blev fonden anvendt til at stille et beløb på 50 000 000 mio. EUR i forpligtelses- og betalingsbevillinger til rådighed for udbetaling af forskud i regnskabsåret 2019. Disse bevillinger er kun blevet anvendt i meget begrænset omfang. Der er således mulighed for at finansiere det fulde beløb til nærværende anvendelse gennem omfordeling af de bevillinger til udbetaling af forskud, der er til rådighed på Den Europæiske Unions almindelige budget for regnskabsåret 2019.
(9)

Med henblik på at sætte Unionen i stand til at træffe hurtige og effektive foranstaltninger for at beskytte sine interesser i overensstemmelse med handels- og samarbejdsaftalen, og indtil en specifik lovgivningsmæssig retsakt, der regulerer vedtagelsen af afhjælpende foranstaltninger i henhold til handels- og samarbejdsaftalen, er vedtaget og træder i kraft i Unionen, bør Kommissionen have beføjelse til at træffe afhjælpende foranstaltninger såsom suspension af forpligtelser i henhold til handels- og samarbejdsaftalen eller enhver supplerende aftale i tilfælde af overtrædelser af visse bestemmelser i handels- og samarbejdsaftalen eller i tilfælde af manglende opfyldelse af visse betingelser, navnlig med hensyn til handel med varer, lige konkurrencevilkår, vejtransport, lufttransport, fiskeri og EU-programmer som angivet i handels- og samarbejdsaftalen, samt til at træffe afhjælpende foranstaltninger, udlignende foranstaltninger og modforanstaltninger. Kommissionen bør rettidigt og på fyldestgørende vis underrette Rådet, hvis den påtænker at vedtage sådanne foranstaltninger, med henblik på at muliggøre hensigtsmæssige udvekslinger af synspunkter i Rådet. Kommissionen bør tage størst muligt hensyn til de synspunkter, der er givet udtryk for. En eller flere medlemsstater kan anmode Kommissionen om at vedtage sådanne foranstaltninger. Hvis Kommissionen ikke imødekommer en sådan anmodning, bør den rettidigt give Rådet en begrundelse herfor.
(2)

Handels- og samarbejdsaftalen omfatter anliggender henhørende under Det Europæiske Atomenergifællesskabs ("Fællesskabets") kompetence, nemlig associeringen med Euratoms forsknings- og uddannelsesprogram og det europæiske fællesforetagende for ITER og fusionsenergiudvikling, som reguleres af femte del i handels- og samarbejdsaftalen (Deltagelse i EU-programmer, forsvarlig økonomisk forvaltning og finansieringsbestemmelser). Handels- og samarbejdsaftalen bør derfor indgås på Fællesskabets vegne for så vidt angår anliggender henhørende under traktaten om oprettelse af Det Europæiske Atomenergifællesskab ("Euratomtraktaten"). Undertegnelsen og indgåelsen af handels- og samarbejdsaftalen på Unionens vegne er underlagt en særskilt procedure.
(2)

Den 24. september 2012 bemyndigede Rådet Kommissionen til at indlede forhandlinger med Mellemamerika med henblik på at indgå en protokol til aftalen for at tage hensyn til Kroatiens tiltrædelse af Unionen (»protokollen«).
(4)

Den 4. december 2020 vedtog AVS-EU-Ambassadørudvalget afgørelse nr. 2/2020 (3) om ændring af afgørelse nr. 3/2019 (4) om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen for yderligere at forlænge anvendelsen af bestemmelserne i AVS-EU-partnerskabsaftalen indtil den 30. november 2021 eller indtil en ny AVS-EU-aftales (»den nye aftales«) ikrafttræden eller den midlertidige anvendelse mellem Unionen og AVS-staterne af den nye aftale, afhængigt af hvilket tidspunkt der kommer først. Den periode, der er fastsat i artikel 1, stk. 5, i den interne aftale om 11. EUF, i hvilken der kan indgås forpligtelser for midler, der stammer fra tilbageførsler under AVS-investeringsfaciliteten fra transaktioner under 9., 10. og 11. Europæiske Udviklingsfond, bør forlænges indtil den 30. juni 2021 for at give mulighed for nye forpligtelser vedrørende tilbageførsler under AVS-investeringsfaciliteten og fortsat støtte til AVS-lande, indtil et instrument til finansiering af naboskab, udviklingssamarbejde og internationalt samarbejde, der skal vedtages på grundlag af NDICI-forslaget (»det eksterne finansielle instrument«) bliver fuldt ud operationelt.
Berigtigelse til Kommissionens gennemførelsesafgørelse (EU) 2021/958 af 31. maj 2021 om fastlæggelse af formatet for rapportering af data og oplysninger om markedsførte fiskeredskaber og om udtjente fiskeredskaber, der indsamles i medlemsstaten, og formatet for kvalitetskontrolrapporten i henhold til artikel 13, stk. 1, litra d), og artikel 13, stk. 2, i Europa-Parlamentets og Rådets direktiv (EU) 2019/904

( Den Europæiske Unions Tidende L 211 af 15. juni 2021 )

På side 53, bilag 1, del A »Format for rapportering af data om markedsførte fiskeredskaber, der indeholder plast«, læses tabellen således:

Netpaneler lavet af kraftig tråd (1) (Ø > 1 mm) Netpaneler lavet af tynd tråd (Ø ≤ 1 mm) Andet plastbaseret udstyr eller dele heraf Komponenter af andre materialer end plast (2) Bøjer, flåd, reb I alt (*1) = (i ton) A+B+C+D+E A B C D = I+K E = F+J+L Plast i alt = A+B+C+F A B C F — Polypropylen (PP) — Polyetylen (PE) — Højmolekylær polyetylen (HMPE) — Nylon — Andet (PET, PVC, HDPE, EVA osv...) — Polymerblanding Metaller i alt G = I+J I J — Stål — Aluminium — Bly — Andet metal eller blandet metal Gummi i alt H = K+L K L

På side 54, bilag 1, del B »Format til rapportering af data om indsamlede, udtjente fiskeredskaber«, læses tabellen således:

I alt Netpaneler lavet af kraftig tråd (3) (Ø > 1 mm) Netpaneler lavet af tynd tråd (Ø ≤ 1 mm) Andet plastbaseret udstyr eller dele heraf Komponenter af andre materialer end plast (4) Bøjer, flåd, reb I alt (*2) = (i ton) A+B+C+D+E A B C D = I+K E = F+J+L Plast i alt = A+B+C+F A B C F — Polypropylen (PP) — Polyetylen (PE) — Højmolekylær polyetylen (HMPE) — Nylon — Andet (PET, PVC, HDPE, EVA osv...) — Polymerblanding Metaller i alt G = I+J I J — Stål — Aluminium — Bly — Andet metal eller blandet metal Gummi i alt H = K+L K L

(*1) Det er kun de samlede mængder (i den hvide rubrik) for fiskeredskaber og deres komponenter, der skal rapporteres.

De sorte rubrikker er ikke relevante.

(1) »Tråd« omfatter alle slags tråd, snor, letvægtsreb osv., uanset om de består af et filament (monofilament) eller flere filamenter, der er knyttet eller flettet sammen for at få en enkelt, flerstrenget tråd.

(2) Dette kan omfatte metalsynk, gummiruller, nødanordninger/riste osv.

(*2) Det er kun de samlede mængder (i den hvide rubrik) for fiskeredskaber og deres komponenter, der skal rapporteres. Dette omfatter fiskeredskaber, der indeholder plast, og alle særskilte komponenter, stoffer eller materialer, der var en del af eller fastgjort på et sådant fiskeredskab, da det blev kasseret, herunder da det blev efterladt eller tabt. De sorte rubrikker er ikke relevante.

(3) »Tråd« omfatter alle slags tråd, snor, letvægtsreb osv., uanset om de består af et filament (monofilament) eller flere filamenter, der er knyttet eller flettet sammen for at få en enkelt, flerstrenget tråd.

(4) Dette kan omfatte metalsynk, gummiruller, nødanordninger/riste osv.
1)

Artikel 2, stk. 2, affattes således: »2. For at støtte de maliske bevægelser til genetablering af statens myndighed og gennemførelsen af aftalen om fred og forsoning i Mali, der blev undertegnet den 15. maj og den 20. juni 2015, og i tæt samarbejde med andre internationale aktører, navnlig De Forenede Nationers multidimensionelle integrerede stabiliseringsmission i Mali (MINUSMA), yder EUCAP Sahel Mali assistance og rådgivning til FSI i forbindelse med gennemførelsen af den reform af sikkerhedssektoren, der ledes af Malis regering, med henblik på: a) at forbedre FSI's operationelle effektivitet b) at genetablere FSI's respektive hierarkiske struktur gennem en mere sammenhængende forvaltning af ressourcerne c) at styrke retsvæsnets og de administrative myndigheders rolle for så vidt angår ledelsen af og kontrollen med deres opgaver og derved bidrage til at forebygge korruption og straffrihed d) at lette FSI's reorganisering i Malis centrale del og e) gennem en trinvis og modulopbygget proces at støtte reorganiseringen af Malis civile administrative myndigheder til det centrale Mali på grundlag af principper for god forvaltning.«
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2021/6

af 15. december 2020

om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2020/603 (EUTM Mali/2/2020)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og

ud fra følgende betragtninger:

(1) I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser vedrørende den politiske kontrol med og den strategiske ledelse af EUTM Mali, herunder afgørelser om udnævnelse af efterfølgende øverstbefalende for EU-missionsstyrken.

(2) Den 16. april 2020 vedtog PSC afgørelse (FUSP) 2020/603 (2) om udnævnelse af brigadegeneral František RIDZÁK til øverstbefalende for EU-missionsstyrken under EUTM Mali.

(3) Den 25. september 2020 foreslog Spanien udnævnelsen af brigadegeneral Fernando Luis GRACIA HERREIZ til øverstbefalende for EU-missionsstyrken under EUTM Mali som efterfølger for brigadegeneral František RIDZÁK fra den 12. januar 2021.

(4) EU's Militærkomité gav den 23. november 2020 sin støtte til dette forslag.

(5) Der bør træffes afgørelse om udnævnelse af brigadegeneral Fernando Luis GRACIA HERREIZ til øverstbefalende for EU-missionsstyrken under EUTM Mali fra den 12. januar 2021.

(6) Afgørelse (FUSP) 2020/603 bør ophæves.

(7) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET DENNE AFGØRELSE:

Artikel 1 Brigadegeneral Fernando Luis GRACIA HERREIZ udnævnes herved til øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 12. januar 2021.

Artikel 2 Afgørelse (FUSP) 2020/603 ophæves.

Artikel 3 Denne afgørelse træder i kraft den 12. januar 2021.

Udfærdiget i Bruxelles, den 15. december 2020. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 14 af 18.1.2013, s. 19.

(2) Den Udenrigs- og Sikkerhedspolitiske Komités afgørelse (FUSP) 2020/603 af 16. april 2020 om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2019/2096 (EUTM Mali/1/2020) (EUT L 139 af 4.5.2020, s. 65).
»(4)

Den 30. juli 2021 godkendte Rådet en konceptnote for en bistandsforanstaltning under den europæiske fredsfacilitet til støtte for militære enheder, der er uddannet af EUTM Mozambique, herunder en hasteforanstaltning med henblik på at levere det mest presserende påkrævede udstyr og de forsyninger, der er nødvendige for at uddanne de to mozambiquiske virksomheder, der efter planen skal være de første til at drage fordel af EUTM Mozambiques uddannelse.«
(9)

For at give producenterne tilstrækkelig tid til at forberede anvendelsen af standarden EN ISO 11105:2020 er det nødvendigt at udskyde tilbagetrækningen af referencen for standarden EN ISO 11105:2017.
(5)

Den dekontaminationskapacitet, der udvikles under rescEU, bør kunne reagere på kemiske, biologiske, radiologiske og nukleare scenarier. En komplet CBRN-kapacitet vil have den fordel, at den er i stand til at reagere på situationer, der involverer en blanding af agenser, og således sikre en effektiv mangesidet indsats.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2021/87

af 26. januar 2021

om udnævnelse af den øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2019/1613 (ATALANTA/1/2021)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, og

ud fra følgende betragtninger:

(1) Rådet bemyndigede i henhold til artikel 6, stk. 1, i fælles aktion 2008/851/FUSP Den Udenrigs- og Sikkerhedspolitiske Komité (PSC) til at træffe afgørelse om udnævnelse af den øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta).

(2) Den 25. september 2019 vedtog PSC afgørelse (FUSP) 2019/1613 (2) om udnævnelse af generalmajor Antonio PLANELLS PALAU til øverstbefalende for EU-operationen Atalanta fra den 1. oktober 2019.

(3) Spanien har foreslået, at kontreadmiral Eugenio DÍAZ DEL RÍO efterfølger generalmajor Antonio PLANELLS PALAU som øverstbefalende for EU-operationen Atalanta.

(4) Den 17. december 2020 støttede EU's Militærkomité, at kontreadmiral Eugenio DÍAZ DEL RÍO udnævnes til øverstbefalende for EU-operationen Atalanta fra den 19. februar 2021.

(5) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1 Kontreadmiral Eugenio DÍAZ DEL RÍO udnævnes til øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 19. februar 2021.

Artikel 2 Afgørelse (FUSP) 2019/1613 ophæves.

Artikel 3 Denne afgørelse finder anvendelse fra den 19. februar 2021.

Udfærdiget i Brixelles, den 26. januar 2021. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse (FUSP) 2019/1613 af 25. september 2019 om udnævnelse af den øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (ATALANTA/3/2019) (EUT L 250 af 30.9.2019, s. 84).
(4)

Den 11. januar 2021 forslog Unionens højtstående repræsentant for udenrigsanliggender og sikkerhedspolitik at udnævne Natalina CEA til missionschef for EUBAM Libya fra den 1. februar 2021 til den 30. juni 2021 —
2)

Del B (Ret til et forsvar og ret til en effektiv retsbeskyttelse i henhold til tunesisk ret) ændres således: a) Oplysningerne om følgende personer udgår: 22. Bouthaina Bent Moncef Ben Mohamed TRABELSI 23. Nabil Ben Abderrazek Ben Mohamed TRABELSI 41. Akrem Ben Hamed Ben Taher BOUAOUINA 47. Slim Ben Tijani Ben Haj Hamda BEN ALI. b) Oplysningerne om følgende personer erstattes af følgende oplysninger: »14. Samira Bent Mohamed Ben Rhouma TRABELSI Efterforskningen eller retssagen vedrørende den uretmæssige tilegnelse af offentlige midler eller aktiver er stadig i gang. Oplysningerne i Rådets sagsakter viser, at retten til et forsvar og retten til en effektiv retsbeskyttelse blev overholdt i den retslige procedure, som Rådet har lagt til grund. Dette fremgår navnlig af det forhold, at Samira Bent Mohamed Ben Rhouma TRABELSI den 11. august 2011 blev hørt af en undersøgelsesdommer i sin advokats tilstedeværelse. 45. Montassar Ben Habib Ben Bouali LTAIEF Efterforskningen eller retssagen vedrørende den uretmæssige tilegnelse af offentlige midler eller aktiver er stadig i gang. Oplysningerne i Rådets sagsakter viser, at retten til et forsvar og retten til en effektiv retsbeskyttelse blev overholdt i den retslige procedure, som Rådet har lagt til grund. Dette fremgår navnlig af det forhold, at Montassar Ben Habib Ben Bouali LTAIEF i 2011 og 2013 blev hørt af en undersøgelsesdommer i sine advokaters tilstedeværelse.«
(1)

Der bør med henvisning til artikel 61 i vedtægten for Den Europæiske Unions tjenestemænd og artikel 16 og 91 i ansættelsesvilkårene for de øvrige ansatte fastsættes en liste for 2022 over fri- og helligdage for tjenestemænd og øvrige ansatte med tjenestested i Bruxelles og Luxembourg.
(6)

Ved skrivelse af 2. december 2020 foreslog præsidenten for Domstolen, at Julia LAFFRANQUE udnævnes som medlem af udvalget som efterfølger for Simon BUSUTTIL for den resterende del af dennes mandatperiode i overensstemmelse med punkt 3 i forretningsordenen for udvalget, som er gengivet i bilaget til Rådets afgørelse 2010/124/EU (3) —
(3)

Efter at Janusz WOJCIECHOWSKI er fratrådt, skal der udnævnes et nyt medlem for resten af hans embedsperiode.
RÅDETS GENNEMFØRELSESAFGØRELSE (FUSP) 2021/30

af 15. januar 2021

om gennemførelse af afgørelse 2013/255/FUSP om restriktive foranstaltninger over for Syrien

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse 2013/255/FUSP af 31. maj 2013 om restriktive foranstaltninger over for Syrien (1), særlig artikel 30, stk. 1,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

(1) Den 31. maj 2013 vedtog Rådet afgørelse 2013/255/FUSP.

(2) I lyset af den alvorlige situation i Syrien og i betragtning af den nylige udnævnelse af Faisal MEKDAD til udenrigsminister bør Faisal MEKDAD tilføjes til listen over fysiske og juridiske personer, enheder og organer, der er omfattet af restriktive foranstaltninger, i bilag I til afgørelse 2013/255/FUSP.

(3) Afgørelse 2013/255/FUSP bør derfor ændres i overensstemmelse hermed —

VEDTAGET DENNE AFGØRELSE:

Artikel 1 Bilag I til afgørelse 2013/255/FUSP ændres som anført i bilaget til nærværende afgørelse.

Artikel 2 Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 15. januar 2021. På Rådets vegne A.P. ZACARIAS Formand

(1) EUT L 147 af 1.6.2013, s. 14.
(3)

Der tages forskellige initiativer i hele Europa for at fremme og drive markedet i retning af mere standardisering og innovation inden for rammerne af bl.a. kortinteressentgruppen, Euro Retail Payments Board og Euro Payments Council. Under hensyntagen til disse initiativer er der stadig behov for et formelt forum for interessenter, som giver mulighed for en strukturel udveksling af synspunkter om spørgsmål vedrørende denne udvikling. Ekspertgruppen vedrørende Markedet for Betalingssystemer bør derfor fortsætte sit arbejde i yderligere fem år.
(1)

Ved afgørelse af 29. august 2011 (1) nedsatte Kommissionen Ekspertgruppen vedrørende Markedet for Betalingssystemer. Nævnte afgørelse skal anvendes indtil den 31. december 2015. Ekspertgruppen har til formål at udgøre en formel platform, der giver mulighed for en strukturel udveksling af synspunkter med markedsaktørerne om spørgsmål vedrørende gennemførelsen og fortolkningen af betalingstjenestedirektivet (2007/64/EF) (2). Betalingstjenestedirektivet er for nylig blevet revideret (3). I tæt tilknytning til revisionen af betalingstjenestedirektivet vedtog Parlamentet og Rådet den 29. april 2015 Europa-Parlamentets og Rådets forordning (EU) 2015/751 om interbankgebyrer for kortbaserede betalingstransaktioner (4). Endvidere er der et kraftigt innovationstempo på betalingsmarkedet. Der tages forskellige initiativer i hele Europa for at fremme og drive markedet i retning af mere standardisering og innovation inden for rammerne af bl.a. kortinteressentgruppen eller Euro Retail Payments Board. Udfordringerne som følge af denne udvikling gør, at der stadig er behov for et formelt forum for interessenter, som giver mulighed for en strukturel udveksling af synspunkter om spørgsmål vedrørende denne udvikling. Ekspertgruppen »Ekspertgruppen vedrørende Markedet for Betalingssystemer« bør derfor fortsætte sit arbejde i yderligere fem år.